Medisinsk teknologi utvikler seg raskt for å gi oss bedre diagnose- og behandlingsformer noe som vil være viktig for å gi et bedre helsetilbud til befolkningen. Denne utviklingen innen medisinsk teknologi er avhengig av en videre utvikling forskjellige komponenter som sensorer, aktuatorer og implantater som skal også benyttes inne i kroppen. Mange av dagens komponenter benytter piezoelektriske keramiske materialer som er basert på ikke-bærekraftige blyholdige materialer. At et materiale er piezoelektrisk betyr at det genereres en ladning på det når det utsettes for en mekanisk belastning. Bruken av giftige bly-baserte materialer er utfordrende i forhold til å benytte materialene i kroppen og for komponentenes livsløp dvs. fra framstilling til resirkulering. I dette prosjektet der vi har med flere internasjonale partnere vil vi etablere en plattform for utvikling av miljøvennlige og biokompatible høyytelsesmaterialer for medisinsk teknologi. Vi vil derfor være med på å møte framtidas utfordringer i forhold til forbedret helsetilbud og ny medisinsk teknologi i tillegg til å redusere miljøbelastningen de bly-holdige materialene gir. Prosjektet består av fem deler som inkluderer utvikling av nye biokompatible sammensetninger med høy stabilitet i biologiske systemer samtidig som de har en høy ytelse. Videre vil vi utvikle teknologi for å framstille tynne filmer av de nye materialene da dette er den formen de benyttes på i de medisinske anvendelsene f.eks. insulinpumper. Et omfattede materialkarakteriseringsprogram vil bli etablert med tanke på finne fram til de best egnede sammensetningene spesielt med tanke på biokompatibilitet.
International workshop med tema "Soft-chemistry and novel synthesis routes with focus on alternative cathodes" er en av fire planlagte workshops i FOXCET. Den arrangeres av NTNU og har hovedfokus på å samle utvalgte høyprofilerte internasjonale forskere samt norske forskere som jobber med innovative kjemisk syntese av materialer sammen for å dele erfaringer, komme opp med Nye ideer og bygge nettverk for framtidlig samarbeid og utveksling. Tre internasjonale eksperter holder inviterte innlegg, og i tillegg kommer invieres 15 ledende norske forskere i feltet til å holde foredrag. Workshopen vil styrke det nasjonalt koordinerte prosjektet FOXCET og bringe dets hypoteser, metodikk og resultater effektivt i kontakt med andre prosjekter og den internasjonale forskningsfronten. Arrangementet går 24.-25. november 2016. Totalbudsjettet er beregnet til 94 kNOK, hvorav søkes NFR nano2021 om opptil halvparten.